./data/phi0474/phi010/phi0474.phi010.perseus-lat2.xml
M. Tullius Cicero
quaero enim de te, T Tite Atti, relictis iam ceteris argumentis omnibus, num Fabricios quoque				innocentis condemnatos existimes, num etiam illa iudicia pecunia corrupta esse				dicas, quibus in iudiciis alter a				Staieno solo absolutus est, alter etiam ipse se condemnavit  age, si					nocentes, cuius				malefici? num quid praeter venenum quaesitum quo habitus necaretur				obiectum est? num quid aliud in illis iudiciis versatum est praeter hasce insidias					habito ab Oppianico per Fabricium factas? nihil, nihil,					inquam, aliud, iudices,				reperietis  exstat memoria, sunt tabulae publicae; redargue me, si				mentior; testium dicta recita, doce in illorum iudiciis quid praeter hoc venenum				Oppianici non modo in criminis sed in male dicti loco sit obiectum